CELEX: 
Language: hu
Date: 2020-07-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 273/2004/EK európai parlamenti és tanácsi rendeletnek és a 111/2005/EK tanácsi rendeletnek bizonyos kábítószer-prekurzoroknak a jegyzékben szereplő anyagok listájára való felvétele tekintetében történő módosításáról

EURÓPAI
                          BIZOTTSÁG
                                                     Brüsszel, 2020.7.14.
                                                     C(2020) 4691 final
     A BIZOTTSÁG (EU) .../... FELHATALMAZÁSON ALAPULÓ RENDELETE
                                         (2020.7.14.)
   a 273/2004/EK európai parlamenti és tanácsi rendeletnek és a 111/2005/EK tanácsi
    rendeletnek bizonyos kábítószer-prekurzoroknak a jegyzékben szereplő anyagok
               listájára való felvétele tekintetében történő módosításáról
                                 (EGT-vonatkozású szöveg)
HU                                                                                  HU
 ---pagebreak---                                              INDOKOLÁS
   1.         A FELHATALMAZÁSON ALAPULÓ JOGI AKTUS HÁTTERE
   A kábítószer-prekurzorok olyan vegyi anyagok, amelyek kábítószerek és pszichotrop anyagok
   tiltott előállítására is alkalmasak. A 273/2004/EK európai parlamenti és tanácsi rendelet
   intézkedéseket állapít meg a kábítószer-prekurzorok Unión belüli kereskedelmének
   felügyeletére, a 111/2005/EK tanácsi rendelet pedig a kábítószer-prekurzoroknak az Unió és a
   harmadik országok közötti kereskedelmét szabályozza.
   A két rendelet együttesen hajtja végre a kábítószerek és pszichotrop anyagok tiltott
   kereskedelme elleni 1988. évi egyezmény1 (a továbbiakban: az 1988. évi ENSZ-egyezmény)
   12. cikkéből eredő intézkedéseket.
   A kábítószer-prekurzorok ellenőrzésére szolgáló intézkedések megerősítése céljából 2013
   decemberében az említett két rendelet módosult. A módosítás keretében a rendeletek
   kiegészültek egy olyan rendelkezéssel, amelynek értelmében a Bizottság a jegyzékben
   szereplő anyagok listájának kiegészítése céljából felhatalmazáson alapuló jogi aktusokat
   fogadhat el: ennek köszönhetően a rendeletek gyorsan hozzáigazíthatók a kábítószer-
   prekurzorok legális kereskedelemből való eltérítése terén bekövetkező új fejleményekhez. A
   két rendelet további módosításai révén további anyagokkal egészültek ki a jegyzékben
   szereplő anyagok listái.
   Az ENSZ Kábítószer-bizottsága a 2019. március 19-i, hatvankettedik ülésszakán elfogadott
   62/10. sz., 62/11. sz. és 62/12. sz. határozatokkal felvett három anyagot, a 3,4-MDP-2-P metil
   glicidátot2 (a továbbiakban: PMK glicidát), a 3,4-MDP-2-P metil-glicidsavat (a továbbiakban:
   PMK glicidsav) és az alpha-fenilacetoacetamidot (a továbbiakban: APAA) az egyezmény I.
   táblázatába. Ezenkívül a Kábitószer-bizottság 2020. március 4-i, hatvanharmadik ülésszakán
   elfogadott 63/1. sz. határozattal felvette a metil-alfa-fenil-acetoacetátot (MAPA) az
   egyezmény I. táblázatába. Ezért az Európai Bizottságnak el kell fogadnia egy, a 273/2004/EK
   rendeletet és a 111/2005/EK tanácsi rendeletet módosító felhatalmazáson alapuló rendeletet,
   hogy az említett négy anyag bekerüljön a szóban forgó rendeletek mellékleteibe. Az említett
   négy anyagnak a 273/2004/EK és a 111/2005/EK rendelet szerinti jegyzékbe vétele révén
   fokozottabban lehet majd ellenőrizni ezen anyagok használatát, és hatékonyabban lehet
   megakadályozni az amfetaminok és az MDMA (közismert nevén ecstasy) tiltott előállítása
   céljára való eltérítésüket.
   E négy anyagnak a 273/2004/EK és a 111/2005/EK rendelet szerinti jegyzékben szereplő
   anyagok listájára való felvételét a következők indokolják: az említett anyagok rendkívül
   egyszerűen átalakíthatók amfetaminok és MDMA előállítása céljából, az amfetaminok és az
   MDMA fogyasztásához köthető szociális és közegészségügyi problémák igen jelentősek, az
   említett anyagok legális felhasználása nem ismeretes és a listára való felvétel nem jelent
   töbletterhet az illetékes hatóságok számára.
   Hasonlóképpen – bár még nem kerültek hozzáadásra az 1988. évi ENSZ-egyezmény
   táblázataihoz – a metil-2-methil-3-feniloxirán-2-karboxilátot (a továbbiakban: BMK metil-
   glicidát) és a 2-metil-3-feniloxirán-2-karbonsavat (a továbbiakban: BMK glicidsav) gyakran
   használják fel amfetaminok illegális előállítására. E két anyagnak a 273/2004/EK és a
   111/2005/EK rendelet szerinti jegyzékben szereplő anyagok listájára való felvételét – és
   1
            HL L 326., 1990.11.24., 57. o.
   2
            A következetesség érdekében az említett anyagok a rendeletek mellékleteiben az Elméleti és
            Alkalmazott Kémia Nemzetközi Uniója (IUPAC) elismert szabványai szerinti nevükön fognak
            szerepelni.
HU                                                  1                                                  HU
 ---pagebreak---    ezáltal az 1988. évi ENSZ-egyezményből fakadó kötelezettségek túllépését – a következők
   indokolják: az említett két anyag rendkívül egyszerűen átalakítható MDMA előállítása
   céljából, az amfetaminok fogyasztásához köthető szociális és közegészségügyi problémák
   igen jelentősek, az említett anyagok legális felhasználása nem jelentős és a listára való
   felvétel nem jelent töbletterhet az illetékes hatóságok számára.
   A vörösfoszfor legális felhasználása jelentős mértékű, de gyakran azt a legális csatornákat
   megkerülve, metamfetamin tiltott előállításához használják az EU-ban. Évente jelentős számú
   jogellenesen működő metamfetamin-előállító laboratórium kerül felszámolásra. A becslések
   szerint a tiltottan előállított mennyiség csupán egyetlen tagállam esetében évente 10–12 tonna
   között mozog. Ezenkívül a közelmúltban számos jel arra utalt, hogy a metamfetamin tiltott
   előállítása egyre több tagállamot érint.
   Az amfetamin nagy fokú függőséget, valamint súlyos társadalmi és közegészségügyi
   problémákat okoz az Unió egyes régióiban. Ennek alapján arányos és indokolt felvenni a
   vörösfoszfort a 273/2004/EK és a 111/2005/EK rendelet szerinti jegyzékben szereplő anyagok
   listájára.
   A 273/2004/EK rendelet és a 111/2005/EK rendelet szerinti 1. vagy 2. kategóriába való
   felvétel lehetősége
   A Bizottság mérlegelési jogkörrel rendelkezik arra vonatkozóan, hogy az 1988. évi ENSZ-
   egyezmény alapján jegyzékbe vett négy anyagot a szóban forgó rendeletekben meghatározott
   1. vagy 2. kategóriába veszi-e fel. A rendeletekben foglalt 3. kategória a felvétel
   szempontjából nem megfelelő, mivel ez azt jelentené, hogy az ENSZ 1988. évi
   egyezményéből eredő kötelezettségeket nem lehet teljesíteni. A csak a 111/2005/EK tanácsi
   rendeletben szereplő 4. kategóriába való felvétel szintúgy nem jöhet szóba, mivel ebbe a
   kategóriába kizárólag a jegyzékekben szereplő anyagokat tartalmazó gyógyszerek és
   állatgyógyászati készítmények tartozhatnak.
   Az 1. kategóriába tartozó anyagok esetében áll fenn egy esetleges eltérítés esetén a
   legnagyobb kockázat, és azok rendszerint teljesen vagy részben beépülnek a kábítószer vagy a
   pszichotrop anyag (például egy közvetlen prekurzor) molekulájába. Ezért ezen anyagok
   mindkét rendeletben a legszigorúbb ellenőrzési és felügyeleti intézkedések hatálya alá
   tartoznak.
   A 2. kategóriába tartozó anyagok esetében vagy alacsonyabb kockázat áll fenn, vagy az ide
   tartozó anyagokra – azoknak az Unióban legális kereskedelmi forgalomba kerülő és
   jogszerűen felhasznált mennyiségével összehasonlítva – olyan kis mértékben jellemző a tiltott
   kábítószer-előállítás felé történő eltérítés, hogy az 1. kategóriába történő besorolásuk
   aránytalan terhet jelentene; a vonatkozó ellenőrzési és felügyeleti intézkedések ennek
   megfelelően valamivel kevésbé szigorúak.
   Az 1. kategóriába tartozó anyagokat biztonságos (például zárral ellátott, kamerával megfigyelt
   stb.) helyiségekben kell tárolni, valamint minden, ilyen anyagokkal foglalkozó gazdasági
   szereplőnek engedéllyel kell rendelkeznie. A 2. kategóriába tartozó anyagok kapcsán nem
   előírás a biztonságos helyiségben történő tárolás, és a gazdasági szereplőknek csak
   nyilvántartásba vételre van szükségük. A külkereskedelem ellenőrzése tekintetében a két
   kategória közötti fő különbség az, hogy az 1. kategóriába tartozó anyagok esetében behozatali
   és kiviteli engedélyre is szükség van, míg a 2. kategóriába tartozó anyagok esetében csak a
   kiviteli engedély kötelező.
   Az anyagok jogszerű felhasználása
   Az 1988. évi ENSZ-egyezmény ütemezése során gyűjtött információk alapján levonható az a
   következtetés, hogy a PMK glicidsav, a PMK glicidát, az APAA és a MAPA Unión belüli
HU                                                  2                                             HU
 ---pagebreak---    jogszerű kereskedelme és felhasználása a gyakorlatban nem létezik. A PMK metil-glicidátnak
   és a PMK glicidsavnak a 273/2004/EK és a 111/2005/EK rendeletbe való felvételére irányuló
   javaslathoz vezető elemzés során kiderült, hogy ezen anyagok legális felhasználása nem
   jelentős az EU-ban.
   Mivel az említett hat anyag rendkívül egyszerűen átalakítható amfetaminok és MDMA
   előállítása céljából, az amfetaminok és az MDMA fogyasztásához köthető szociális és
   közegészségügyi problémák igen jelentősek és a listára való felvétel csak korlátozott
   többletmunkaterhet jelent az illetékes hatóságok és a gazdasági szereplők számára, ezen
   anyagok 1. kategóriába való besorolása nem okozna aránytalan terheket.
   Másrészről a vörösfoszfor legális felhasználása jelentős mértékű. Annak biztosítsa érdekében,
   hogy az EU-n belüli kereskedelem keretében a vörösfoszfor felhasználása csakis legálisan
   történjen és megakadályozható legyen annak illegális felhasználása, a javaslat értelmében az
   anyagot fel kell venni a 273/2004/EK rendelet I. mellékletében a 2A. kategóriába tartozó
   anyagok közé. A rendelet szerinti kötelezettségek enyhítése érdekében 0,1 kg-os küszöbérték
   alkalmazandó abban az esetben, amikor az érintett mennyiség egy egyéves időtartam során
   nem haladja meg ezt a küszöbértéket. A küszöbérték a tagállami illetékes hatóságok
   beleegyezésével került meghatározásra.
   Bár jelenleg nem ismeretes, hogy a vörösfoszfor az EU és a harmadik országok közötti
   kereskedelem során eltérítésre kerül-e, nagy a valószínűsége, hogy amint az EU-n belüli
   kereskedelmet ellenőrzik, a tiltott kábítószerek előállítói megpróbálják ezt az anyagot az EU
   és a harmadik országok közötti kereskedelem során eltérítés útján beszerezni. Ezért a
   vörösfoszfort is fel kell venni a 111/2005/EK rendelet mellékletében a 2. kategóriába tartozó
   anyagok közé. Ily módon biztosítható az is, hogy a 273/2004/EK és a 111/2005/EK
   rendeletben szereplő anyagok közötti párhuzam megmaradjon, és ezáltal egyszerűbbé váljon a
   gazdasági szereplők és az illetékes hatóságok számára e rendeletek végrehajtása.
   A két rendelet módosításával egyidejűleg indokolt naprakésszé tenni a különböző
   mellékletekben szereplő anyagok KN-kódját is.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A felhatalmazáson alapuló jogi aktusokról szóló, az Európai Parlament, a Tanács és az
   Európai Bizottság között létrejött egyetértési megállapodás 4. pontjának megfelelően a
   Bizottság e felhatalmazáson alapuló jogi aktusról megfelelő és átlátható módon egyeztetést
   folytatott, többek között szakértői szinten. A felhatalmazáson alapuló jogi aktus tervezetét
   2020. január 22-én továbbította az Európai Parlamentnek. A kábítószer-prekurzorokkal
   foglalkozó szakértői csoport 2018. május 14–15-én, 2018. november 21–22-én, 2019. május
   27–28-án és 2019. november 28–29-én tartott ülésén részletesen megvitatta a javaslatot.
   Ezenkívül a szakértői csoport 2019. október 2-án megkapta a felhatalmazáson alapuló jogi
   aktus tervezetét, 2020. január 22-én pedig annak felülvizsgált változatát.
   3.        A FELHATALMAZÁSON ALAPULÓ JOGI AKTUS JOGI ELEMEI
   Az 1258/2013/EU rendelettel módosított 273/2004/EK európai parlamenti és tanácsi rendelet
   15. cikke, valamint az 1259/2013/EU európai parlamenti és tanácsi rendelettel módosított
   111/2005/EK tanácsi rendelet 30a. cikke alapján a Bizottság jogosult olyan felhatalmazáson
   alapuló jogi aktusokat elfogadni, amelyekben a mellékleteket a kábítószer-prekurzorok
   eltérítése területén tapasztalt új jelenségekre való tekintettel és/vagy az ENSZ-egyezmény
   mellékletében található táblázatok módosulásai nyomán kiigazítja.
HU                                                3                                              HU
 ---pagebreak---    Az 1. fejezetben említetteknek megfelelően a PMK glicidsav, a PMK glicidát, az APAA és a
   MAPA tekintetében követni kell az 1988. évi ENSZ-egyezmény mellékletének táblázatait
   érintő módosításokat. A BMK metil-glicidátot, a BMK glicidsavat és a vörösfoszfort sokszor
   használják illegális célokra, ami egyre nagyobb kihívás elé állítja a tagállamokat. Ezért a
   273/2004/EK és a 111/2205/EK rendelet mellékleteit a 273/2004/EK és a 111/2005/EK
   rendelet szerinti felhatalmazással összhangban hozzá kell igazítani az e szerek eltérítése
   területén tapasztalt új jelenségekhez.
   A 273/2004/EK és a 111/2005/EK rendelet szorosan kapcsolódik egymáshoz. A két rendelet
   együttesen hajtja végre a kábítószerek és pszichotrop anyagok tiltott kereskedelme elleni,
   1988. december 19-i ENSZ-egyezmény 12. cikkéből eredő intézkedéseket. Az (EU)
   2015/1011 felhatalmazáson alapuló bizottsági rendelet és az (EU) 2015/1013 bizottsági
   végrehajtási rendelet a 273/2004/EK és a 111/2005/EK rendelethez kapcsolódóan közös
   végrehajtási szabályokat fogadott el.
   A fentiekre tekintettel a szóban forgó felhatalmazások közötti szoros kapcsolat miatt indokolt
   a két különböző jogi aktuson alapuló felhatalmazást egyetlen felhatalmazáson alapuló jogi
   aktusban egyesíteni.
HU                                                4                                               HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                (2020.7.14.)
       a 273/2004/EK európai parlamenti és tanácsi rendeletnek és a 111/2005/EK tanácsi
        rendeletnek bizonyos kábítószer-prekurzoroknak a jegyzékben szereplő anyagok
                     listájára való felvétele tekintetében történő módosításáról
                                          (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kábítószer-prekurzorokról szóló, 2004. február 11-i 273/2004/EK európai
   parlamenti és tanácsi rendeletre1 és különösen annak 15. cikkére,
   tekintettel a kábítószer-prekurzoroknak az Unió és harmadik országok közötti kereskedelme
   nyomon követésére vonatkozó szabályok megállapításáról szóló, 2004. december 22-i
   111/2005/EK tanácsi rendeletre2 és különösen annak 30a. cikkére,
   mivel:
   (1)     A 273/2004/EK rendelet I. melléklete és a 111/2005/EK rendelet melléklete is
           tartalmaz egy-egy listát a jegyzékben szereplő azon anyagokról, amelyek az adott
           rendeletben meghatározott, összehangolt ellenőrzési és felügyeleti intézkedések
           hatálya alá tartoznak.
   (2)     Az ENSZ Kábítószer-bizottsága a 2019. március 19-i, hatvankettedik ülésszakán
           elfogadott 62/10. sz., 62/11. sz., illetve 62/12. sz. határozattal felvett három anyagot, a
           metil-3-(1,3-benzodioxol-5-il)-2-metiloxirán-2-karboxilátot (PMK metil-glicidát), a 3-
           (1,3-benzodioxol-5-il)-2-metiloxirán-2-karbonsavat (PMK glicidsav) és az alfa-fenil-
           acetoacetamidot (APAA) a kábítószerek és pszichotrop anyagok tiltott kereskedelme
           elleni, 1988. december 19-i ENSZ-egyezmény3 (a továbbiakban: az 1988. évi ENSZ-
           egyezmény) I. táblázatába. Ezenkívül a Kábitószer-bizottság 2020. március 4-i,
           hatvanharmadik ülésszakán elfogadott 63/1. sz. határozattal felvette a metil-alfa-fenil-
           acetoacetátot (MAPA) az 1988. évi ENSZ-egyezmény I. táblázatába.
   (3)     A 273/2004/EK és a 111/2005/EK rendelet egyik célja az 1988. évi ENSZ-egyezmény
           12. cikkének végrehajtása az Unióban. A 273/2004/EK rendelet I. mellékletébe és a
           111/2005/EK rendelet mellékletébe ezért fel kell venni a PMK metil-glicidát, a PMK
           glicidsav, az APAA és a MAPA anyagokat.
   (4)     A 273/2004/EK rendelet I. mellékletében és a 111/2005/EK rendelet mellékletében
           felsorolt, jegyzékben szereplő anyagok különböző kategóriákba vannak sorolva,
           amelyekre eltérő intézkedések érvényesek, hogy az egyes anyagok jelentette veszély
           és a legális kereskedelemre háruló szabályozási teher arányban álljon egymással. A
           legszigorúbb ellenőrzési és felügyeleti intézkedések az 1. kategóriájú anyagok
           esetében alkalmazandók. Az 1. kategóriába tartozó anyagokat például biztonságos
   1
           HL L 47., 2004.2.18., 1. o.
   2
           HL L 22., 2005.1.26., 1. o.
   3
           HL L 326., 1990.11.24., 57. o.
HU                                                   5                                                 HU
 ---pagebreak---         helyiségekben kell tárolni, valamint minden, ilyen anyagokkal foglalkozó gazdasági
        szereplőnek engedéllyel kell rendelkeznie.
   (5)  A PMK metil-glicidát és a PMK glicidsav a 3,4-metiléndioxi-metamfetamin
        (MDMA), közismert nevén „ecstasy” közvetlen prekurzora. Az APAA és a MAPA az
        amfetaminok közvetlen prekurzora. Más szóval az említett anyagok könnyen MDMA-
        vá vagy amfetaminokká alakíthatók.
   (6)  Az MDMA és az amfetaminok helytelen használata, illetve az azokkal való visszaélés
        súlyos társadalmi és közegészségügyi problémákat okoz az Unió egyes régióiban.
        Emellett az Unióban szervezett bűnözői csoportok nagy mennyiségben állítanak elő
        MDMA-t és amfetaminokat. Emellett nagy mennyiségű MDMA és amfetamin kerül
        kivitelre harmadik országokba.
   (7)  A PMK metil-glicidát, a PMK glicidsav, az APAA és a MAPA tekintetében nem
        ismeretes az Unión belül e szerek legális előállítása, kereskedelme és felhasználása.
        Ezért ezen anyagoknak a 273/2004/EK rendelet I. mellékletében és a 111/2005/EK
        rendelet mellékletében az 1. kategóriába tartozó anyagok közé való felvétele nem
        eredményez adminisztratív többletterhet az Unión belüli gazdasági szereplők és
        illetékes hatóságok számára.
   (8)  Tekintettel a PMK metil-glicidát, a PMK glicidsav, az APAA és a MAPA okozta
        társadalmi és közegészségügyi veszélyre az Unióban, valamint figyelembe véve, hogy
        jegyzékbe vételük nem lesz hatással az Unión belüli legális kereskedelemükre,
        előállításukra és felhasználásukra, a szóban forgó anyagokat fel kell venni a
        273/2004/EK rendelet I. mellékletében és a 111/2005/EK rendelet mellékletében az 1.
        kategóriába tartozó anyagok közé.
   (9)  A metil-2-methil-3-feniloxirán-2-karboxilát (BMK metil-glicidát) és a 2-metil-3-
        feniloxirán-2-karbonsav (BMK glicidsav) szintén az amfetaminok közvetlen
        prekurzorai, amelyeket gyakran használnak fel amfetaminok illegális előállítására.
        Ezért ezeket az anyagokat fel kell venni a 273/2004/EK rendelet I. mellékletébe és a
        111/2005/EK rendelet mellékletébe.
   (10) A BMK metil-glicidát és a BMK glicidsav tekintetében nem ismeretes az Unión belül
        e szerek legális előállítása, kereskedelme és felhasználása. Ezért ezen anyagoknak a
        273/2004/EK rendelet I. mellékletében és a 111/2005/EK rendelet mellékletében az 1.
        kategóriába tartozó anyagok közé való felvétele nem eredményez jelentős
        adminisztratív többletterhet az Unión belüli gazdasági szereplők és illetékes hatóságok
        számára.
   (11) Tekintettel a BMK metil-glicidát és a BMK glicidsav okozta társadalmi és
        közegészségügyi veszélyre az Unióban, valamint figyelembe véve, hogy jegyzékbe
        vételük csak csekély hatással lesz az Unión belüli legális kereskedelemükre,
        előállításukra és felhasználásukra, a szóban forgó anyagokat fel kell venni a
        273/2004/EK rendelet I. mellékletében és a 111/2005/EK rendelet mellékletében az 1.
        kategóriába tartozó anyagok közé.
   (12) A vörösfoszfort gyakran eltérítik a belső piaci kereskedelemből és metamfetamin
        tiltott előállítására használják az Unióban. Az anyagot katalizátorként használják az
        efedrin vagy a pszeudoefedrin metamfetaminná való kémiai átalakításához. Az efedrin
        és a pszeudoefedrin már szerepel a 273/2004/EK rendelet I. mellékletében és a
        111/2005/EK rendelet mellékletében az 1. kategóriába tartozó anyagok között. Ezért a
        vörösfoszfort fel kell venni a 273/2004/EK rendelet I. mellékletébe.
HU                                              6                                               HU
 ---pagebreak---    (13) A metamfetamin nagy fokú függőséget, valamint súlyos                            társadalmi      és
        közegészségügyi problémákat okoz az Unió egyes régióiban.
   (14) A vörösfoszfor legális felhasználása azonban jelentős és sokrétű: műanyagoknál
        gyulladásgátlók, valamint pirotechnika készítmények, biztonsági gyufák és fáklyák
        gyújtófelületének gyártásához használják.
   (15) A vörösfoszfor által az Unión belül okozott társadalmi és közegészségügyi veszély,
        valamint ezen anyag belső piacon való legális kereskedelmére háruló szabályozási
        teher közötti arányos egyensúly biztosítása érdekében az anyagot fel kell venni a
        273/2004/EK rendelet I. mellékletében a 2A. kategóriába tartozó anyagok közé.
   (16) Bár jelenleg nem ismeretes, hogy a vörösfoszfor az EU és a harmadik országok közötti
        kereskedelem során eltérítésre kerül-e, nagy a valószínűsége, hogy amint az anyag
        belső piacon folyó kereskedelme a 273/2004/EK rendelet értelmében ellenőrzés
        tárgyát fogja képezni, a tiltott kábítószerek előállítói megpróbálják ezt az anyagot az
        Unión kívüli kereskedelem során eltérítés útján beszerezni. Következésképpen a
        vörösfoszfor esetében jelentős annak a kockázata, hogy az anyagot az Uniós és a
        harmadik országok közötti kereskedelem során eltérítik, ezért azt fel kell venni a
        111/2005/EK rendelet mellékletében a 2. kategóriába tartozó anyagok közé is. Ily
        módon biztosítható az is, hogy a 273/2004/EK és a 111/2005/EK rendeletben szereplő
        anyagok közötti párhuzam megmaradjon, és ezáltal egyszerűbbé váljon a gazdasági
        szereplők és az illetékes hatóságok számára e rendeletek végrehajtása.
   (17) A 273/2004/EK rendelet II. melléklete mennyiségi küszöbértékeket határoz meg az
        egyes anyagokkal kapcsolatos, egyéves időszakra vetített ügyletekre vonatkozóan. Az
        említett melléklet célja, hogy megelőzze az érintett anyagok legális kereskedelmének
        indokolatlan akadályozását azokban az esetekben, amikor a kereskedelmi korlátozások
        egy bizonyos küszöbérték feletti alkalmazásával csökkenthető vagy felszámolható
        ezen anyagok illegális csatornák felé való eltérítésének a kockázata. A rendelkezésre
        álló bizonyítékok és a tagállamok illetékes hatóságaival folytatott konzultációk alapján
        a vörösfoszforra vonatkozó köszübértéket 0,1 kg-ban indokolt meghatározni.
   (18) Ezzel összefüggésben a jegyzékben szereplő anyagok megfelelő besorolása céljából
        helyénvaló továbbá naprakésszé tenni a 273/2014/EK és a 111/2005/EK rendeletben
        szereplő Kombinált Nómenklatúra-kódokat a Kombinált Nómenklatúra legfrissebb, az
        (EU) 2019/1776 bizottsági végrehajtási rendelet4 által elfogadott és 2020. január 1-je
        óta alkalmazandó aktualizált változata alapján.
   (19) Mivel az alfa-fenil-acetoacetonitrilt a tagállami illetékes hatóságok általában APAAN-
        nak nevezik, a rövidítést fel kell venni a 273/2004/EK rendelet I. mellékletébe és a
        111/2005/EK rendelet mellékletébe.
   (20) A 273/2004/EK és a 111/2005/EK rendeletet ezért ennek megfelelően módosítani kell.
   (21) Tekintettel a vörösfoszfor Unión belüli jogszerű előállításának, kereskedelmének és
        felhasználásának jelentőségére, a gazdasági szereplőknek és az illetékes hatóságoknak
        elegendő időt kell biztosítani ahhoz, hogy alkalmazkodjanak az említett anyag
        tekintetében e rendelet által bevezetett új korlátozásokhoz.
   (22) A 273/2004/EK és a 111/2005/EK rendelet együttesen hajtja végre az 1988. évi
        ENSZ-egyezmény egyes rendelkezéseit. A szóban forgó két rendelet közötti szoros
   4
        A Bizottság (EU) 2019/1776 végrehajtási rendelete (2019. október 9.) a vám- és a statisztikai
        nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének
        módosításáról (HL L 280., 2019.10.31., 1. o.).
HU                                                     7                                                   HU
 ---pagebreak---            kapcsolat miatt indokolt a módosításokat egyetlen felhatalmazáson alapuló jogi
           aktusban elfogadni,
   ELFOGADTA EZT A RENDELETET:
                                               1. cikk
                                A 273/2004/EK rendelet módosításai
   A 273/2004/EK rendelet I. és II. melléklete e rendelet I. mellékletének megfelelően módosul.
                                               2. cikk
                                A 111/2005/EK rendelet módosításai
   A 111/2005/EK rendelet melléklete e rendelet II. mellékletének megfelelően módosul.
                                               3. cikk
                                    Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Az I. melléklet 1.b) és 2. pontja, valamint a II. melléklet 2.b) pontja ... [kérjük beilleszteni a
   dátumot: egy hónappal e rendelet hatálybalépését követően]-tól/-től alkalmazandó.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.14.
                                                a Bizottság részéről
                                                elnök
                                                Ursula VON DER LEYEN
HU                                                8                                                   HU
 ---documentbreak---                           EURÓPAI
                          BIZOTTSÁG
                                                   Brüsszel, 2020.7.14.
                                                   C(2020) 4691 final
                                                   ANNEXES 1 to 2
                                    MELLÉKLETEK
                                      a következőhöz:
     A BIZOTTSÁG (EU) …/... FELHATALMAZÁSON ALAPULÓ RENDELETE
   a 273/2004/EK európai parlamenti és tanácsi rendeletnek és a 111/2005/EK tanácsi
    rendeletnek bizonyos kábítószer-prekurzoroknak a jegyzékben szereplő anyagok
               listájára való felvétele tekintetében történő módosításáró
HU                                                                                  HU
 ---pagebreak---                                         I. MELLÉKLET
A 273/2004/EK rendelet I. és II. melléklete a következőképpen módosul:
1. az I. melléklet a következőképpen módosul:
    a) Az „1. KATEGÓRIA” elnevezésű táblázat a következőképpen módosul:
       i.   az alfa-fenilacetoacetonitrilre vonatkozó bejegyzés helyébe a következő lép:
                                                    A KN-
                   Anyag                        megnevezés (ha      KN-kód        CAS-szám
                                                    eltérő)
„Alfa-fenil-acetoacetonitril (APAAN)                              2926 40 00    4468-48-8”;
      ii.   az (1R,2S)-(–)-klórefedrinre vonatkozó bejegyzésben a „2939 99 00” KN-kód
            helyébe a „2939 79 90” KN-kód lép;
     iii.    az (1R,2S)-(+)-klórefedrinre vonatkozó bejegyzésben a „2939 99 00” KN-kód
            helyébe a „2939 79 90” KN-kód lép;
     iv.     az (1R,2S)-(+)-klórpszeudoefedrinre vonatkozó bejegyzésben a „2939 99 00”
            KN-kód helyébe a „2939 79 90” KN-kód lép;
      v.    az (1R,2S)-(–)-klórpszeudoefedrinre vonatkozó bejegyzésben a „2939 99 00” KN-
            kód helyébe a „2939 79 90” KN-kód lép;
     vi.    a táblázat a következő bejegyzésekkel egészül ki az anyagok KN-kódja szerinti
            megfelelő helyen:
                                                    A KN-
                   Anyag                        megnevezés (ha      KN-kód        CAS-szám
                                                    eltérő)
„Metil-3-(1,3-benzodioxol-5-il)-2-
metiloxirán-2-karboxilát (PMK metil-                              2932 99 00    13605-48-6
glicidát)
3-(1,3-benzodioxol-5-il)-2-metiloxirán-2-
                                                                  2932 99 00    2167189-50-4
karbonsav (PMK glicidsav)
Alfa-fenil-acetoacetamid (APAA)                                   2924 29 70    4433-77-6
Metil-2-methil-3-feniloxirán-2-karboxilát
                                                                  2918 99 90    80532-66-7
(BMK metil-glicidát)
2-metil-3-feniloxirán-2-karbonsav
                                                                  2918 99 90    25547-51-7
 (BMK glicidsav)
                                                 1
 ---pagebreak--- Metil-alfa-fenil-acetoacetát (MAPA)                              2918 30 00 16648-44-5”;
   b) a „2A. ALKATEGÓRIA” elnevezésű táblázat a következő bejegyzéssel egészül ki az
       anyagok KN-kódja szerinti megfelelő helyen:
                                                  A KN-
                   Anyag                     megnevezés (ha        KN-kód     CAS-szám
                                                  eltérő)
„Vörösfoszfor                                                    2804 70 00 7723-14-0”;
   c) a „2B. ALKATEGÓRIA” elnevezésű táblázatban az antranilsavra vonatkozó
       bejegyzésben a „2922 43 00” KN-kód helyébe az „ex2922 43 00” KN-kód lép;
   d) a „3. KATEGÓRIA” elnevezésű táblázatban a kénsavra vonatkozó bejegyzésben a
       „2807 00 10” KN-kód helyébe a „2807 00 00” KN-kód lép.
2. A II. melléklet táblázata a következő bejegyzéssel egészül ki:
                   Anyag                                      Küszöbérték
„Vörösfoszfor                                0,1 kg”.
                                              2
 ---pagebreak---                                       II. MELLÉKLET
A 111/2005/EK rendelet melléklete a következőképpen módosul:
    1. Az „1. KATEGÓRIA” elnevezésű táblázat a következőképpen módosul:
        a) az alfa-fenilacetoacetonitrilre vonatkozó bejegyzés helyébe a következő lép:
                                                   A KN-
                   Anyag                       megnevezés (ha      KN-kód        CAS-szám
                                                   eltérő)
„Alfa-fenil-acetoacetonitril (APAAN)                             2926 40 00    4468-48-8”
        b) az (1R,2S)-(–)-klórefedrinre vonatkozó bejegyzésben a „2939 99 00” KN-kód
            helyébe a „2939 79 90” KN-kód lép;
        c) az (1S,2R)-(+)-klórefedrinre vonatkozó bejegyzésben a „2939 99 00” KN-kód
            helyébe a „2939 79 90” KN-kód lép;
        d) az (1S,2S)-(+)-klórpszeudoefedrinre vonatkozó bejegyzésben a „2939 99 00” KN-
            kód helyébe a „2939 79 90” KN-kód lép;
        e) az (1R,2R)-(–)-klórpszeudoefedrinre vonatkozó bejegyzésben a „2939 99 00” KN-
            kód helyébe a „2939 79 90” KN-kód lép;
        f) a táblázat a következő bejegyzésekkel egészül ki az anyagok KN-kódja szerinti
            megfelelő helyen:
                                               KN-megnevezés
                   Anyag                                           KN-kód        CAS-szám
                                                  (ha eltér)
„Metil-3-(1,3-benzodioxol-5-il)-2-                               2932 99 00    13605-48-6
metiloxirán-2-karboxilát (PMK metil-
glicidát)
3-(1,3-benzodioxol-5-il)-2-metiloxirán-2-                        2932 99 00    2167189-50-4
karbonsav (PMK glicidsav)
Alfa-fenil-acetoacetamid (APAA)                                  2924 29 70    4433-77-6
Metil-2-methil-3-feniloxirán-2-karboxilát                        2918 99 90    80532-66-7
(BMK metil-glicidát)
2-metil-3-feniloxirán-2-karbonsav                                2918 99 90    25547-51-7
 (BMK glicidsav)
Metil-alfa-fenil-acetoacetát (MAPA)                              2918 30 00    16648-44-5”.
2. A „2. kategória” elnevezésű táblázat a következőképpen módosul:
                                                3
 ---pagebreak---    a) az antranilsavra vonatkozó bejegyzésben a „2922 43 00” KN-kód helyébe az „ex2922
       43 00” KN-kód lép;
   b) a táblázat a következő bejegyzésekkel egészül ki az anyagok KN-kódja szerinti
       megfelelő helyen:
                                            KN-megnevezés
                 Anyag                                         KN-kód       CAS-szám
                                                (ha eltér)
„Vörösfoszfor                                                2804 70 00   7723-14-0”.
3. A „3. kategória” elnevezésű táblázatban a kénsavra vonatkozó bejegyzésben a „2807 00
   10” KN-kód helyébe a „2807 00 00” KN-kód lép.
4. A „4. kategória” elnevezésű táblázat a következőképpen módosul:
   a) az efedrint vagy annak sóit tartalmazó gyógyszerek és állatgyógyászati
       készítményekre vonatkozó bejegyzésben a „3003 40 20” KN-kód helyébe a „3003 41
       00” KN-kód, valamint a „3004 40 20” KN-kód helyébe a „3004 41 00” KN-kód lép;
   b) a pszeudoefedrint vagy annak sóit tartalmazó gyógyszerek és állatgyógyászati
       készítményekre vonatkozó bejegyzésben a „3003 40 30” KN-kód helyébe a „3003 42
       00” KN-kód, valamint a „3004 40 30” KN-kód helyébe a „3004 42 00” KN-kód lép.
                                             4